فغانی سرې میاشتې ټولنې له لوری د پروان ولایت د شینوارو ولسوالۍ د خاک سنګو، قاقشال، ملک خېل او صوفی خېلو د مختلفو کلیو او ساحو د (١٧) سېلاب ځپلو کورنیو سره د اضطرار حالت د غیر خوراکی توکو مرسته ترسره شوه! نن یکشنبه د روان ١٤٤٤ سپوږمیزکال د ذې القعدې میاشتې پر ٢٩ مه چې د ۱۴۰٢ لمریزکال د غبرګولی میاشتې له ٢٨ مې نېټې سره سمون لری افغانی سرې میاشتې ټولنې له لوری د پروان ولایت د شینوارو ولسوالۍ د خاک سنګو، قاقشال، ملک خېل او صوفی خېلو د مختلفو کلیو او ساحو د وروستی سېلاب له امله د (١٧) زیانمنو شوو کورنیو سره د اضطرار حالت د غیر خوراکی توکو مرسته ترسره شوه چې د مرستې په جریان کې د یادې نماینده ګۍ د رٸیس ښاغلی ملا شمس الحق صادق صاحب په شمول د نماینده ګۍ د حوادثو او نورو بخشونو مدیر صاحبانو او رضاکارانو هم حضور درلود. ښاغلی رٸیس په خپلو خبرو کې یادو سېلاب ځپلو کورنیو ته وویل چې د افغانی سرې میاشتې ټولنه د طبیعی او غیر طبیعی پېښو، پېښځپلو ته پر وخت رسېدنه خپل مسٸولیت ګڼی او د متضررو خلکو مرسته او لاسنیوی په پوره ژمنتیا کوی او خلکو ته یې ډاډ ورکړ چې د پروان ولایت د افغانی سرې میاشتې نماینده ګۍ کارکوونکی او رضاکاران به د خپل مسٸولیت په ساحه کې تل ستاسې په خدمت کې وی او هڅه به وکړی ترڅو د طبیعی او غیر طبیعی پېښو د پېښېدو پر وخت د خلکو ستونزو ته رسیده ګی وکړی. نوموړو زیانمنو شویو کورنیو د افغانی سرې میاشتې ټولنې له مرستې څخه مننه وکړه او د یو بشرپاله او خیریه ټولنې په حیث یې د افغانی سرې میاشتې فعالیتونه وستایل. په وېشل شوې مرسته کې هرې کورنۍ ته یو تخته ترپال، شپږ تختې کمپلې، د آشپزۍ یو سیټ سامان او یو عدد د اوبو د ذخیره کولو ٢٦ لېتره بوشکه شامله وه. ‏ د پروان ولایت د افغانی سرې میاشتې نماینده ګۍ ریاست د نشراتو مدیریت